open-index/open-wikipedia-markdown huggingface dataset:
Maxima Sequanorum

**Maxima Sequanorum** () eli **Sequania** (), harvemmin *Lugdunensis quinta*, oli Rooman valtakunnan provinssi, joka sijaitsi Germaniassa nykyisten Sveitsin ja Ranskan alueilla.

## Maantiede

Maxima Sequanorumin provinssi sijaitsi Gallian itäosassa tai myöhemmin roomalaisessa Germaniassa Rooman valtakunnan ulkopuolisen Germanian vastaisella rajalla. Maxima Sequanorumin itäpuolella sijaitsi Raetia priman provinssi, kaakkoispuolella Liguria, eteläpuolella Alpes Poeninae et Graiae ja Viennensis, länsipuolella Lugdunensis prima ja pohjoispuolella Belgica prima ja Germania prima. Maxima Sequanorum käsitti aiemman Germania superiorin provinssin eteläosan, siinä missä Germania prima muodosti pohjoisosan. Rooman ulkopuolinen Germania sijaitsi Maxima Sequanorumista koilliseen. Provinssin hallinnollinen keskus oli Vesontio.

### Kaupunkeja

Maxima Sequanorumin kaupunkeja olivat muun muassa:

* Aquae Helvetica
* Argentovaria
* Arialbinnum
* Augusta Raurica
* Aventicum (nyk. Avenche)
* Basilia (nyk. Basel)
* Bodgalio
* Brenodunum
* Crucinae
* Eburodunum
* Epamanduodurum
* Ferraricia
* Julia Equestris
* Larga
* Lentia
* Lousonna
* Petinesca
* Pons Ariolica
* Rubiacum
* Salodurum
* Serecia
* Tasgaetium
* Turicum (nyk. Zürich)
* Uromagus
* Uruncis
* Valtudurum
* Vesontio (nyk. Besançon)
* Vindonissa
* Vitudurum

## Historia

Maxima Sequanorumin alue oli aiemmin osa Germania superiorin provinssia. Seudun tärkeimmät heimot olivat sequanit (*Sequani*), joiden tärkein kaupunki oli Vesontio, helvetialaiset eli helveetit (*Helvetii*), joiden keskus oli Aventicum, sekä rauracit (*Rauraci*), joiden keskus oli Augusta Raurica.

Maxima Sequanorumin provinssi perustettiin keisari Diocletianuksen noin vuonna 293 tekemän uudistuksen aikoihin erottamalla se Germania superiorista. Provinssi kuului Gallian diokeesiin. *[[Veronan luettelo]]ssa* 300-luvun alkupuolella provinssi esiintyy nimellä *Sequania*. 300-luvulta lähtien provinssi oli osa Gallian prefektuuria. Rooman valtakunnan jaon vuonna 395 jälkeen provinssi oli osa Länsi-Roomaa ja kuului edelleen Gallian prefektuuriin ja Gallian diokeesiin. 400-luvun alun *[[Notitia dignitatum]]in* mukaan provinssia hallitsi *[[praeses]]*.

Tärkeimmät provinsseissa tapahtuneet muutokset alueella olivat:

## Lähteet
Helen Sähköverkko

**Helen Sähköverkko Oy** on Helen Oy:n omistama sähkönjakeluyhtiö. Yhtiö huolehtii sähkönjakelusta ja sähkönkulutuksen mittauksesta sekä sähköverkon ylläpidosta, rakentamisesta ja kehittämisestä. Yhtiön toiminta-alue on koko Helsinki, ja sillä on yli 400&nbsp;000 asiakasta tammikuussa 2023. Yhtiön liikevaihto vuonna 2021 oli 131,4 miljoonaa euroa.

## Katso myös
*Suomen sähköverkko

## Lähteet
Montcornet (Ardennes)

**Montcornet** on kunta Pohjois-Ranskassa Ardennesin departementissa Grand Estin alueella. Se sijaitsee noin 12 kilometriä Charleville-Mézièresin kaupungista luoteeseen.

Montcornet ja naapurikunta Cliron olivat Montcornet-en-Ardennen kunta vuodesta 1973 vuoteen 1989 saakka. Tämän jälkeen kunnat ovat taas olleet itsenäisiä kuntia.

Kunnan näkymää hallitsee keskiaikainen linna *Château de Montcornet*. Linna on peräisin 1100-luvulta, mutta se on rakennettu uudelleen 1400-luvun lopulla ja 1500-luvulla. Linna hylättiin 1600-luvulla, ja on sen jälkeen raunioitunut. Linna on kuitenkin hyvä esimerkki ajasta, jolloin vanhat keskiaikaiset linnat mukautuivat tuliaseisiin ja löysivät puolustuskeinot hyökkääjien aseita vastaan. Ranskalainen 1800-luvun historioitsija Jules Michelet sanoi löytäneensä kutsumuksensa kun hän kävi linnassa. Linna on kuulunut vuodesta 1926 lähtien historiallisten monumenttien luetteloon, ja sitä hallinnoi vuonna 1961 perustettu yhdistys. Linnaa on raivattu ja entisöity viidenkymmenen vuoden ajan, ja siihen on nykyään mahdollista tutustua kesäaikaan. Linnan maanalaisissa käytävissä on näyttelyhalli. 


Tiedosto:Montcornet (Ardennes) église (1).JPG|Sainte-Madeleinen kirkko
Tiedosto:Montcornet, chapelle.jpg|Sainte-Marie-Madeleinen kappeli


## Lähteet

## Aiheesta muualla
Montcornet

**Montcornet** voi tarkoittaa seuraavia:

## Maantiede
* Montcornet, kunta Ranskassa Aisnen departementissa
* Montcornet, kunta Ranskassa Ardennesin departementissa
* Montcornet-en-Ardenne, entinen kunta Ranskassa Ardennesin departementissa vuosina 1973 - 1989.
Diffuusi suurisoluinen B-solulymfooma

**Diffuusi suurisoluinen B-solulymfooma** on nopeasti etenevä lymfoomatyyppi, joka kuuluu non-Hodgkin-lymfoomiin ja on kaikkein yleisin lymfooma. Tautiin sairastuu Suomessa vuosittain yli 600 ihmistä, ja sairastuneiden keski-ikä on yli 65 vuotta. Sairastuminen on yleisempää miehillä kuin naisilla. Tunnettuja ehkäisykeinoja ei ole.

Diffuusin suurisoluisen B-solulymfooman tavallisin oire on suurentunut imusolmuke esimerkiksi kaulalla, kainalossa tai nivusissa. Noin puolella potilaista syöpä on levinnyt myös imusolmukkeiden ulkopuolelle, jolloin voi ilmetä yleisoireita, kuten laihtumista, väsymystä, kuumeilua ja yöhikoilua. Oireet etenevät yleensä nopeasti viikoissa tai muutamissa kuukausissa.

Hoitamattomana diffuusi suurisoluinen B-solulymfooma johtaa nopeasti kuolemaan, minkä vuoksi hoito aloitetaan heti diagnoosin ja levinneisyyden selvittyä. Käytetyin hoitokeino on kolmen viikon välein annettava ja kuudesti toistettava rituksimabi-vasta-ainehoidon ja solunsalpaajien yhdistelmä, johon on liitetty suuriannoksinen kortisonilääke, kun taas sädehoitoa käytetään vain tarpeen mukaan. Kantasolusiirtoa harkitaan vasta, jos syöpä uusiutuu hoitojen jälkeen. Nykyhoitojen avulla 75 prosenttia alle 65-vuotiaista potilaista ja 46 prosenttia tätä vanhemmista paranee, ja vakavissakin tapauksissa noin neljännes on elossa vielä viiden vuoden kuluttua taudin toteamisesta. Hoidon tavoitteena on yleensä pysyvä paraneminen.

## Lähteet
Cedar Crest

**Cedar Crest** on Kansasin kuvernöörin virallinen residenssi, joka sijaitsee osavaltion pääkaupungissa Topekassa.

Kuvernöörin virka-asuntona Cedar Crest on toiminut vuodesta 1962 lähtien. Vuosina 1901–1962 virka-asuntona toimi Erasmus Bennettin talo. Tämä oli kuitenkin alati huonommassa kunnossa, mutta sattumalta Cedar Crest oli saatavilla. Talon olivat rakennuttaneet Frank ja Madge MacLennan vuonna 1928 Kansas Citysta lähtöisin olevan Wight & Wight -arkkitehtuurifirman suunnittelemana. MacLennanit jättivät testamentillaan talon Kansasin kuvernöörin virka-asunnoksi. Madge kuoli vuonna 1955 ja kaksi vuotta myöhemmin Kansasin lainsäädäntöelin hyväksyi testamentatun talon omakseen.

Cedar Crest on auki yleisölle maanantai-iltapäivisin.

## Lähteet
Norra Bantorget

**Norra Bantorget** on Tukholman Norrmalmilla sijaitseva aukio ja puisto. Sitä rajaavat Barnhusgatan, Vasagatan, Olof Palmes gata ja Östra Järnvägsgatan. Sen luoteiskulmasta alkaa Torsgatan ja koilliskulmasta Västmannagatan sekä Upplandsgatan. Tori on saanut nimensä sen laidalla sijainneesta väliaikaisesta asemarakennuksesta Norra Stationista, joka valmistui 1866 muutama vuosi ennen keskusrauratieasemaa. Norra Bantorget tunnetaan ennen kaikkea työväenliikkeen tukikohtana, sen kulmassa sijaitsee LO:n toimitalo ja lähellä on myös Tukholman työväentalo. Norra Bantorgetilla on myös monia työväenliikkeen historiaan liittyviä patsaita.

## Kuvia

LO-borgen juni 2012a.jpg|Ferdinand Bobergin suunnittelema LO-borgen.
Clarion Hotel Sign, Norra Bantorget.jpg|Clarion Hotel Sign, joka valmistuessaan vuonna 2008 oli Pohjolan suurin hotelli.
Norra Latin 2012a.jpg|Helgo Zettervallin piirtämä Norra Latin on muuttunut koulutalosta konferenssikeskukseksi.
Hjalmar Branting Denkmal Stockholm DSC 0005w.jpg|Brantingin muistomerkki.
Anna Sterkys minne 2012.jpg|Anna Sterkyn muistomerkki (Christina Rundqvist-Andersson, 1988). Sterky oli Kvinnornas fackförbundin puheenjohtaja.
Mitt hjärta i världen 2012.jpg|Olof Palmen muistomerkki *Mitt hjärta i världen* (Nils Dahlgren, 1989).
Master August Palm.jpg|August Palmin patsas.
Strindbergs intima teater.jpg|Strindbergs Intima Teater torin laidalla.


## Lähteet

## Aiheesta muualla
Laien temppeli

**Laien temppeli** () on mormonien temppeli Havaijilla Laien kaupungissa. Temppeliä kutsutaan myös lempinimellä "Havaijin Taj Mahal".

Mormonit saapuivat Havaijille 1850-luvulla ja ostivat 6000 eekkeriä maata Laien alueelta vuonna 1865 perustaakseen oman yhteisönsä sinne. Aluksi yhteisöllä oli taloudellisia vaikeuksia, mutta vuonna 1868 sokeriruo'on viljelysta alettiin saamaan tuntuvia tuloja.

Vuonna 1915 paikalle alettiin rakentamaan temppeliä. Valmistuessaan vuonna 1919 temppeli oli ensimmäinen Yhdysvaltain mantereen ulkopuolelle rakennettu mormonitemppeli. Aluksi temppeli oli melko pieni, mutta sitä on sittemmin laajennettu ja nykyinen koko on hieman reilut 3700 m2 (40 000 sq ft).

Temppelin yhteydessä toimii vierailukeskus, jonne myös uskontokuntaan kuulumattomat ovat tervetulleita. Lisäksi siellä on polynesialaisen kulttuurin keskus, jota temppeli rahoittaa. Myös mormonien operoima Havaijin Brigham Youngin yliopisto sijaitsee temppelin lähialueella. 

## Lähteet
Texasin kuvernöörin kartano

**Texasin kuvernöörin kartano** () on Texasin osavaltion kuvernöörinä toimivan henkilön virka-asunto.

Rakennustyöt aloitettiin vuonna 1854 ja ne saatiin valmiiksi kaksi vuotta myöhemmin. Rakennustöistä vastasi rakennusmestari Abner Cook, joka päätti toteuttaa kartanon uuskreikkalaisella tyylillä. Osavaltion lainsäädäntöelin varasi rakennustöitä varten 14 500 dollaria. Ensimmäinen kartanossa asunut kuvernööri oli Texasin viides kuvernööri, Elisha Marshall Pease, joka asettui perheineensä taloksi vuonna 1956. Pease sai osavaltiolta 2500 dollaria kartanon sisustamiseen, mutta tämä osoittautui riittämättömäksi. Peasen perhe joutui käyttämään omia huonekalujaan ja osa huoneista jäi kokonaan kalustamatta.

Vuonna 2008 tuntemattomaksi jäänyt henkilö heitti kartanoon Molotovin koktailin, minkä seurauksena kartano oli vähällä tuhoutua täysin. Silloinen kuvernööri Rick Perry ja hänen vaimonsa Anita olivat Euroopassa tulipalon syttyessä. Jälleenrakentamisen yhteydessä kartanoon tehtiin monia merkittäviä parannuksia kuten maalämpö sekä aurinkopaneelit. Osavaltio myönsi korjaustöihin 21,5 miljoonaa dollaria ja yksityisllä lahjoituksilla kerättiin 3,5 miljoonaa dollaria. Työt saatiin päätökseen vuonna 2012.

Kartano listattiin NRHP-kohteeksi vuonna 1974. Friends of the Governor's Mansion -niminen järjestö pyrkii säilyttämään ja entisöimään kartanon historiaa. Istuva kuvernööri saa sisustaa yksityiskäyttöön tarkoitetun huoneensa melko vapaasti oman mielensä mukaan, mutta muunlainen sisustaminen on kielletty.

## Galleria

Tiedosto:The Pease Bedroom on the second floor of the Texas Governor's Mansion in Austin, the capital of Texas LCCN2014632025.tif|Makuuhuone toisessa kerroksessa
Tiedosto:Part of the back-entry hallway of the Texas Governor's Mansion in Austin, the capital of Texas LCCN2014632029.tif|Käytävä
Tiedosto:6thmarch.jpg|Kuolemanrangaistusta vastustava mielenosoitus rakennuksen edessä vuonna 2006


## Lähteet
Hawaii State Capitol

**Hawaii State Capitol** on Honolulussa sijaitseva hallintorakennus, jossa kokoontuvat Havaijin lainsäädäntöelimen ylä- että alahuone.

Rakennustyöt aloitettiin 10. marraskuuta 1965 ja ne saatiin valmiiksi neljä vuotta myöhemmin. Kuvernööri John A. Burns vihki rakennuksen käyttöön 15. maaliskuuta 1969. Ennen hallintorakennuksen valmistumista lainsäädäntöelin kokoontui ‘Iolanin palatsissa.

Rakennustyyliltään hallintorakennus edustaa ns. havaijilaista kansainvälistä tyyliä, joka lainaa huomattavasti amerikkalaisesta bauhaus -tyylistä. Se poikkeaa huomattavasti muiden osavaltioiden hallintorakennuksista, jotka ovat hakeneet mallia Yhdysvaltain kongressitalosta. Arkkitehtuurissa on haettu innoitusta havaijilaisesta luonnosta: sekä edustajainhuoneen että senaatin istuntosalit ovat muodoltaan kartioita, mikä kuvastaa tulivuoria kun taas rakennuksen ulkoseinää kiertävät pylväät ovat malliltaan kookospalmuja.

Rakennusta kiertää lähes kokonaan matala vallihauta, joka symboloi Tyyntämerta. Altaassa on sitkeä leväkasvusto, joka aiheuttaa toisinaan hajuhaittoja. Osavaltio on laittanut suuria summia rahaa ongelman ratkaisemiseksi. Tällaisiksi on ehdotettu tilapioita, otsonointia ja altaan muuttamista tarokasvustoksi. Altaan leväongelmaa on myös verrattu koko Tyynen valtameren saastumiseen.

Hallintorakennuksen ympäristössä on useita taideteoksia ja kunniamerkkejä: Lili‘uokalania ja isä Damienia esittävät patsaat, Liberty Bellin replika, Yhdysvaltain asevoimissa palvelleiden muistoksi palava ikuinen liekki. Myös kuvernöörin virka-asuntona toimiva Washington Place sijaitsee aivan hallintorakennuksen naapurissa.

## Galleria

Tiedosto:Hawaii State Capitol.jpg|Hallintorakennus kuvattuna ilmasta vuonna 2006
Tiedosto:Hawaii State Capitol - Central Rotunda (5682424227).jpg|Rakennuksen rotunda sisältä päin kuvattuna
Tiedosto:State Capitol During Kids Day (15895212745).jpg|Avoimet ovet lastenpäivänä vuonna 2014


## Lähteet
Jääkiekon Valtakunnansarja 1936–1937

**Kaudella 1937 Jääkiekon Valtakunnansarja** pelattiin kahdentoista joukkueen kesken maantieteellisesti jaetuissa lohkoissa. Lohkojen voittajat jatkoivat semifinaaleihin ja finaalin voittaja nostettiin SM-sarjaan. 

## Valtakunnansarja

### Ryhmä Helsinki

Helsingin ryhmän voittanut HSK jatkoi ryhmä D:hen. 

### Ryhmä A

### Ryhmä B

### Ryhmä C

### Ryhmä D

## Semifinaalit

## Finaali

Riento nousi SM-sarjaan seuraavaksi kaudeksi. 

## Lähteet
The Missing Piece (Gentle Giantin albumi)

**The Missing Piece** on brittiläisen Gentle Giant -yhtyeen vuonna 1977 julkaistu yhdeksäs studioalbumi. Albumilla Gentle Giantin esittämä progressiivinen musiikkityyli siirtyi aiempaa kaupallisempaan suuntaan, mikä jakoi yhtyeen ihailijoiden mielipiteet. Albumi oli yhtyeen viimeinen, joka saavutti Yhdysvalloissa listasijoituksen: se ylsi Billboard 200 -listan sijalle 81. 

## Kappaleet
* Kaikki kappaleet kirjoittaneet Kerry Minnear, Derek Shulman ja Ray Shulman.

** A-puoli **
#
#
#
#
#

** B-puoli **
#
#
#
#

Lähde:

## Kokoonpano
*Derek Shulman – laulu, bassokitara, kitara
*Ray Shulman – bassokitara, lyömäsoittimet, viulu, laulu
*Kerry Minnear – kosketinsoittimet, laulu
*Gary Green – kitarat, laulu
*John Weathers – rummut, laulu

Lähde:

## Lähteet
Jucat

**Jucat Oy** on suomalainen vuonna 2001 perustettu yritys, joka toimii hitsaavan ja valmistavan teollisuuden yritysten kumppanina keskittyen tuotannon tehostamiseen, automatisointiin ja erilaisiin robotisoinnin ratkaisuihin.

Yrityksen pääkonttori ja tuotantotilat sijaitsevat Seinäjoella, ja sen toimitusjohtajana toimii Jukka Rintala.

## Lähteet

## Aiheesta muualla
* Jucatin verkkosivut
Rosvopankki

**Rosvopankki** () on suomalainen tositapahtumiin perustuva 1990-luvun alun kriisiytyvään pankkimaailmaan sijoittuva draamasarja, jonka ovat käsikirjoittaneet Matti Kinnunen ja Mikko Reitala. Sarjan on ohjannut Matti Kinnunen, ja konseptin ja alkuperäistarinan ovat kehittäneet Matti Kinnunen, Mikko Reitala ja Mari Kinnunen. *Rosvopankki*-sarja yhdistää faktaa ja fiktiota.

Sarjan päärooleissa nähdään Amanda Pilke (rahoitustarkastaja Salla Nurminen) ja Pekka Strang (SKOP:n Christopher Wegelius). Muissa keskeisissä rooleissa näyttelevät muun muassa Hannu-Pekka Björkman, Wanda Dubiel, Kai Vaine, Ville Tiihonen, Tuulia Eloranta ja Olli Rahkonen. Sarja on toteutettu yhteistyössä Aurora Studiosin, Finnish Impact Film Fundin (FIFF), Nelonen Median, Suomen elokuvasäätiön, Viron elokuvainstituutin ja Stellar Filmin kanssa. Sarjan kansainvälisestä jakelusta vastaa Fremantle.

Sarjan on tuottanut Moskito Television, ja sitä on esitetty Elisa Viihde Viaplayssa 12. maaliskuuta 2023 alkaen.

*Rosvopankki* ja sen käsikirjoittaja-ohjaaja Matti Kinnunen olivat Suomen ehdokkaana Nordisk Film & TV Fond -draamakilpailussa, jossa palkittiin vuoden paras pohjoismainen sarjakäsikirjoitus.

## Synopsis
1980-luvun lopulla Suomen talous käy kuumimmillaan, ja kaikki pyrkivät ottamaan oman osansa loputtomalta tuntuvasta nousukaudesta. Lainahanat aukeavat, rahaa kaupataan ja jokaisen on hetken ajan mahdollista olla rikas. Alkaa Suomen historian suuri pankkisota.

Samaan aikaan Salla Nurminen (Amanda Pilke) sovittelee päähänsä tohtorinhattua kaikkien aikojen nuorimpana laitokseltaan väitelleenä superlahjakkuutena ja saa ensimmäisen työpaikkansa Pankkitarkastusvirastosta. Hän haluaa pistää ojennukseen röyhkeät liikepankit, jotka pelaavat kasinopeliään kovalla riskillä ja veronmaksajien rahoilla.

Salla saa valvottavakseen SKOP:inin, rosvopankeista ahneimman, ja tutustuu pankin karismaattiseen toimitusjohtajaan Christopher Wegeliukseen (Pekka Strang).

Päästyään isojen pöytien ja koko Suomea koskevien ratkaisujen ääreen, Sallan oma kunnianhimo ottaa vallan ja hän ajautuu sekä ammatilliseen että henkilökohtaiseen umpikujaan, eikä enää tiedä, kehen voi luottaa. Kulisseissa pelattava hämäräbisnes johtaa lopulta aina vallan ylimmille portaille, Suomen Pankin johtoportaaseen.

## Rooleissa

## Jaksot
**Kausi 1**

## Lähteet
Renki (televisiosarja)

**Renki** on suomalainen kahdeksanosainen draamakomedia. Sarjan on käsikirjoittanut Leo Viirret, ohjannut Pete Riski ja tuottanut TACK Films. Sarjan päärooleissa nähdään Eero Ritala, Joonas Saartamo ja Kreeta Salminen. Sarja kertoo perinteisen miehen roolin muutoksesta. Ruuhkavuosiaan elävä epäkäytännöllinen perheenisä palkkaa kotiinsa rengin, josta tulee hänen pahin kilpailijansa.

Sarja julkaistiin Elisa Viihde Viaplay -palvelussa keväällä 2023, mutta on nykyään katsottavissa Ruutu-suoratoistopalvelussa.

## Lähteet
Pierre-Joseph Redouté

**Pierre-Joseph Redouté** (1759–1840) oli ranskalainen taidemaalari, joka maalasi erityisesti kasveja. Hän maalasi kasveja perinteisten kuvataulujen lisäksi myös astioiden koristekuvioiksi. Redouté oli arvostettu taidemaalari Ranskan hovissa Ludvig XVI:n ajalta aina Ludvig Filipin kaudelle saakka.

Redouté syntyi Saint-Hubertin kylässä, joka kuului silloin Luxemburgin herttuakuntaan, mutta on nykyisen Belgian alueella. Redoutén isä oli taidemaalari ja Redoutén lisäksi hänen kahdesta veljestään tuli taidemaalareita.

13-vuotiaana, kun Redouté oli oppinut kotona sen, mitä pystyi, hän otti maalaustarvikkeensa ja lähti maalaamaan eri puolille Flanderin ja Alankomaiden alueita. Seuraavan vuosikymmenen Redouté vietti kiertelevän taiteilijan elämää ja opiskeli vanhojen mestaritaiteilijoiden luona, missä pystyi. Tuona aikana hän pääsikin vuodeksi harjoittelemaan ateljeehen Liègessä ja Amsterdamissa hän tutustui Alankomaiden 1700-luvun parhaimman kukkamaalarin Jan van Huysumin teoksiin. Redoutén suurimmaksi kiinnostuksen kohteeksi muodostuikin kasvien maalaaminen ja hän alkoi käydä usein Jardin des Plantesin puutarhalla. Siellä hän tapasi varakkaan Linnén oppilaan Charles Louis l'Heritier de Brutellen, joka otti nuoren Redoutén siipiensä suojaan. L'Heritier mahdollisti Redoutélle pääsyn suuren kasvitieteellisen kirjakokoelman äärelle sekä matkan Englantiin Kewiin opiskelemaan eksoottisia kasveja. Vuonna 1788 Redouté maalasi kuvat kahteen l'Heritierin tukijan kirjaan (*Stirpes Novae* ja *Sertum Angicum*) ja seuraavana vuonna Redouté nimettiin Marie Antoinetten hoviin piirtäjäksi luultavasti l'Heritierin ehdotuksesta.

Ranskan vallankumouksen aikaan Redouté nimitettiin Jardin des Plantesin puutarhan ja Luonnonhistorian museon (Museum National d’Histoire Naturelle) henkilökuntaan. Silloin Redoutélle tarjoutui tilaisuus esitellä maalauksiaan kasveista, hedelmistä ja sienistä tunnetuille taiteilijoille, jotka välittivät niitä eteenpäin näyttelyihin. Vuosien 1798–1804 välillä ilmestyi tai alkoi ilmestyä monia Redoutén kuvittamia teoksia. Niitä olivat muun muassa hänen oma teoksensa *Les Liliaceés*, Augustin Pyramus de Candollen *Plantes Grasses* (aloitettu osittain jo aiemmin), André Michaux’n *Histoire des Chênes de l'Amérique* ja *Flora Boreali-Americana* sekä Étienne Pierre Ventenat’n *Jardin de la Malmaison*. Teokset sisälsivät yhteensä yli tuhat kuvataulua. Vuoteen 1805 mennessä Redoutésta oli tullut kuuluisuus; hän oli hyvin toimeen tuleva liikemies, jolla oli tunnettuja asiakkaita, hänellä oli yksityisasunto Louvressa, maaseutuasunto lähellä Pariisia Fleury-sous-Meudonissa ja 18000 frangin vuosipalkka Joséphine de Beauharnais'n koriste- ja kukkamaalarina Malmaisonin puutarhalla.

Ruusuista tuli lopulta Redoutén erityisiä maalauskohteita. Redoutén vuosina 1817–1821 maalaamaa kokoelmaa *Les Roses* pidetään yleisesti hänen hienoimpana työnään ja sen kuvista tehdään vielä nykyäänkin uusia versioita.

## Lähteet

## Aiheesta muualla
Muskeliauto

**Muskeliauto** tarkoittaa Yhdysvalloissa tehtyä kaksiovista urheilullista autoa, jossa on voimakas moottori. Lisäksi korimalli on coupé ja auto on tarkoitettu tietynlaiseen ajoon.

Täsmällinen määritelmä on usein keskustelun aiheena ja termiä ei käytetty ennen 1970-lukua. Muskeliauto on myös keskikokoa ja se on saatavilla kohtuullisella hinnalla. Insipiraation lähteenä termille on vuoden 1964 Pontiac GTO.
1960-luvulla muskeliautoihin viitattiin Yhdysvalloissa "superautoina".

Poniautoja ei pidetä muskeliautoina ellei niissä ole malliston kärkeä olevia moottoreita ja varustelua. Kaksipaikkaiset urheiluautot kuten Chevrolet Corvette eivät ole muskeliautoja niiden korkean hinnan ja erikoisluonteen vuoksi. Painavat ja kalliit tehokkaalla moottorilla varustetut luksusautot eivät myöskään ole muskeliautoja.

## Lähteet
Seututie 577

**Seututie 577** on Pohjois-Savon maakunnassa kulkeva seututie. Tie kulkee Kuopioon nykyisin kuuluvan Nilsiän Tiirinlahdesta Nilsiän keskustan kautta Lapinlahden kuntaan kuuluvaan Varpaisjärven kirkonkylään. Seututie alkaa Tiirinlahdesta kantatieltä 75, josta se kulkee noin viiden kilometrin matkan Nilsiän keskustajaamaan. Tie ohittaa Nilsiän keskustaajaman sen länsipuolelta ja jatkaa matkaa pohjoiseen, jossa päättyy 27 kilometrin päästä Varpaisjärvelle. Varpaisjärveltä maantie jatkuu seututienä 582.

Vuoden 2021 lokakuussa Väyläviraston teettämän teiden kuntokartoituksen mukaan tien kunto on vaihteleva. Tien alku Tiirinlahdesta Nilsiään on huonokuntoinen, kulunut ja kuoppainen. Nilsiästä Varpaisjärvelle tien kunto on luokiteltu pääosin hyväksi.

Seututie 577 on myös tärkeä matkailureitti Etelä-Suomesta tuleville. Tieltä on yhteys Tahkovuoren matkailukeskukseen.

## Reitti ja tieyhteydet

* Tiirinlahti (kantatie 75)
* Nilsiä (seututie 569 ja yhdystie 16425)
* Valkeiskylä (yhdystie 5762 ja yhdystie 16425)
* Tahkovuori (yhdystie 5775)
* Reittiö (yhdystie 16387 ja yhdystie 16378)
* Neulalampi (yhdystie 16377)
* Karjalaisenmäki (yhdystie 5765)
* Koskenniemi (yhdystie 16347)
* Ulmansaari (seututie 576)
* Varpaisjärvi (seututie 582)

## Lähteet
Kumina-aldehydi

**Kumina-aldehydi** (C10H12O) on aromaattisiin aldehydeihin kuuluva orgaaninen yhdiste. Yhdistettä käytetään hajusteissa ja orgaanisen kemian synteeseissä. Kumina-aldehydiä esiintyy monissa kasveissa.

## Ominaisuudet, valmistus ja käyttö
Huoneenlämpötilassa kumina-aldehydi on väritöntä tai vaaleankellertävää nestettä, jolla on voimakas tuoksu. Yhdiste ei liukene veteen, mutta liukenee orgaanisiin liuottimiin, esimerkiksi etanoliin ja dietyylieetteriin. Ainetta on muun muassa kuminan, roomankuminan, basilikan, kassiakanelin ja eukalyptuksien eteerisissä öljyissä.

Kumina-aldehydiä voidaan eristää kasveista, mutta synteettisesti sitä valmistetaan hapettamalla symeeniä, kumeenin ja hiilimonoksidin Gattermann–Koch-reaktiolla tai pelkistämällä 4-isopropyylibentsoyylikloridia.

Kumina-aldehydiä käytetään jonkin verran ainesosana hajusteissa, mutta tärkein käyttökohde on muiden tuoksuaineiden ja lääkeaineiden valmistus.

## Lähteet

## Aiheesta muualla
* PubChem: 4-Isopropylbenzaldehyde 
* Human Metabolome Database (HMDB): Cuminaldehyde 
* Food Component Database (FooDB): Cuminaldehyde 
* Kyoto Encyclopedia of Genes and Genomes (KEGG): 4-Isopropylbenzaldehyde 
* PheroBase: Floral Compound - cuminaldehyde 
* Dr. Duke's Phytochemical and Ethnobotanical Databases: Cuminaldehyde
Empanada

**Empanada** on perinteinen espanjalainen ja eteläamerikkalainen täytetty leivonnainen, jonka voi luokitella piirakaksi. Empanadat ovat erittäin suosittuja Latinalaisessa Amerikassa.

Empanadan valmistusprosessi alkaa piirakkaleivän valmistamisesta, joka on tehty vehnäjauhoista, vedestä, suolasta ja öljystä. Tämän jälkeen täytteet lisätään leivän sisälle ja reunat suljetaan tiiviisti. Empanadan täytteet vaihtelevat maittain ja kulttuurista toiseen, ja ne voivat sisältää erilaisia liha- ja kasvistäytteitä. Yleisimmät täytteet ovat porsaanliha, naudanliha, sienet, kana, kasvikset kuten paprika, sipuli ja tomaatti sekä juusto. Empanada paistetaan tai friteerataan, kunnes se on kultainen ja rapea.
 
Empanadan historia juontaa juurensa Espanjaan, jossa se on tunnettu jo vuosisatoja. Sen oletettu alkuperämaa on Galicia. Ensimmäinen todettu maininta leivoksesta on vuodelta 1520, katalaaninkielisestä reseptikirjassa *Libre del Coch*.

## Lähteet
Suomen Sotahistoriallinen Seura

**Suomen Sotahistoriallinen Seura** on 1944 perustettu suomalainen tieteellinen seura, jonka tarkoituksena on tukea aatteellisesti ja taloudellisesti sotahistoriallista tutkimustyötä ja harrastusta. Se järjestää aihetta käsitteleviä esitelmätilaisuuksia, seminaareja ja sotahistoriallisia retkiä. Seura julkaisee lehteä ja kirjallisuutta. Seura perustettiin alkujaan Sotamuseon kannatusyhdistykseksi. Se on Tieteellisten seurain valtuuskunnan jäsen. Seuran jäsenmäärä on liki kaksinkertaistunut vuodesta 2005 vuoteen 2020.

Seuran järjestämässä kilpailussa palkitaan pro gradu -tutkielmia, jotka tuovat esille sotahistorian alalta uusia tutkimustuloksia ja näkökulmia. Parhaana palkitun gradun kirjoittaja saa mahdollisuuden kirjoittaa tutkielmastaan artikkelin seuran julkaisemaan *[[Sotahistoriallinen aikakauskirja|Sotahistorialliseen aikakauskirjaan]]..

Seura on julkaissut sivuillaan vuosina 1957–1986 ilmestyneen *Kansa taisteli'' -lehden vuosikerrat.

## Lähteet

## Aiheesta muualla
* Kansa taisteli -lehti
Aleksanteri Nevskin katedraali (Jalta)

**Aleksanteri Nevskin katedraali** () on Moskovan patriarkaatin Ukrainan ortodoksisen kirkon Simferopolin hiippakunnan katedraali Jaltassa Krimillä Ukrainassa.

Katedraalin suunnitteli arkkitehti Platon Terebenjov, ja sisätilat suunnitteli Nikolai Krasnov. Katedraalin rakennustyöt aloitettiin vuonna 1891, ja se vihittiin käyttöön vuonna 1902 tilaisuudessa, jossa oli paikalla muun muassa Venäjän keisari Nikolai II.

## Galleria

AlNevskiYaltaVxod.jpg
Ялта. Собор Александра Невского.6.jpg
Собор Олександра Невського (Ялта) 06.JPG
Собор Александра Невского, ArmAg (3).jpg


## Lähteet
Kiviranta (Huittinen)

**Kiviranta** on kylä Huittisissa. Kylässä sijaitsee muun muassa yli 200-vuotias Kivirannan kartano. Huittisten osuusmeijeri perustettiin Kivirannassa.

## Lähteet
Maritozzo

**Maritozzo** on roomalainen jälkiruoka, joka koostuu pienestä leivästä ja täytteestä. Taikinassa on jauhoja, munia, hunajaa, voita ja suolaa. Suolan käyttö erottaa sen perinteisestä makeasta pullataikinasta. Leipä on leikattu kahtia ja perinteisesti täytetty runsaalla kermavaahdolla ja mahdollisesti maustettu pinjansiemenillä, viinirypäleillä ja sokeroidulla appelsiininkuorella. Se muistuttaa etäisesti kermaista laskiaispullaa.  

Maritozzo tulee italian kielen sanasta marito eli aviomies. Maritozzo on hellittelynimi aviomiehelle.

Maritozzolla on Italiassa oma nimikkopäivänsä ”*Giornata nazionale maritozzo*”, jota vietetään joulukuun ensimmäisenä lauantaina.

## Historia
Pullan nimen historia on tarinassa, että tuleva aviomies toi kermapullia tulevalle puolisolleen maaliskuun ensimmäisen perjantaina. Kyseinen päivä oli antiikin aikoina rakastuneiden juhlapäivä. Tavan mukaan kakussa oli sokerikoriste, jossa oli kaksi lävistettyä sydäntä. Keskiajalla työläisten leivästä tuli "Er santo Maritozzo", ainoa paaston aikana myönnetty ahneuden synti.

## Lähteet
Huittisten uimahalli

**Huittisten uimahalli** on Huittisissa sijaitseva uimahalli. Uimahalli valmistui vuonna 1969. Uimahallia laajennettiin vuonna 2013. Uimahallin yhteydessä toimii myös kuntosali.

Hallissa on yhteensä viisi allasta (iso allas, lastenallas, virkistysallas, kylmäallas ja kahluuallas).

## Lähteet
Jääkiekon Valtakunnansarja 1935–1936

**Kaudella 1936 Jääkiekon Valtakunnansarja** järjestettiin ensimmäistä kertaa. Sarja pelattiin cup-muotoisena Helsinkiä, Lahtea, Tamperetta ja Turkua edustaneiden joukkueiden kesken. Koska kilpailuun ilmoittautui neljä joukkuetta Tampereelta ja kaksi Turusta, järjestettiin näissä kaupungeissa ensin karsinnat, joiden voittajat jatkoivat sarjan semifinaaleihin. Sarjan voittaja nostettiin SM-sarjaan. 

## Karsinnat

### Tampereen karsinta

### Turun karsinta

## Semifinaalit

## Finaali

Åbo IFK nousi SM-sarjaan. 

## Lähteet
Kostjantyn Šylo

**Kostjantyn Šylo**, , (11. kesäkuuta 1879 Orlovskoje, Primorjen aluepiiri – 1933 Kiova, Ukrainan SNT) oli yhteiskunnallinen ja kulttuuriaktivisti. Hänen poikansa oli arkkitehti Mykola Šylo. 

Šylo oli Kiovan kuvernementin opetuksen komissaari Keskus-radan aikana. Hän oli 1920-luvulla Kiovassa Ukrainan tiedeakatemian opetusosaston johtaja ja opetti Kiovan maatalousoppilaitoksessa.

Šylo pidätettiin 1929, tuomittiin kuulumisesta Ukrainan vapautusliittoon (SVU), ja hän sai kolmen vuoden ehdollisen tuomion. Tuomion suoritettuaan hän toimi jonkin aikaa eläinlääketieteellisen instituutin laboratoriossa.

## Lähteet
AP1000

**AP1000** on yhdysvaltalaisen Westinghousen valmistama ydinreaktori. Se on sähköteholtaan noin 1&nbsp;100 megawatin tehoinen kolmannen sukupolven painevesireaktori 60 vuoden käyttöiällä.

AP1000-reaktoreita on toiminnassa neljä kappaletta Kiinassa (Sanmen 1&2 ja Haiyang 1&2) ja kaksi Yhdysvalloissa (Vogtle 3&4) ja suunnitteilla useita, esimerkiksi kolme reaktoria Puolaan ja yhdeksän Ukrainaan.

## Lähteet

## Aiheesta muualla
*AP1000 Westinghousen virallisilla sivuilla
Revontulten räppäri

**Revontulten räppäri** () on vuonna 2023 ensi-iltansa saanut dokumenttielokuva jonka on ohjannut Petteri Saario, hän on myös käsikirjoittanut sen yhdessä Matti Näräsen kanssa. Se kertoo taiteilijanimellä Yungmiqu esiintyvästä Mihkku Laitista, äidinkielellään pohjoissaamella räppäävästä saamelaisesta. Dokumentti esitettiin avajaiselokuvana 31. tammikuuta 2023 DocPoint-dokumenttielokuva festivaaleilla, elokuvateattereissa sen ensi-ilta on 24. maaliskuuta 2023.

*Revontulten räppäri* -dokumenttielokuva kertoo 18-vuotiaan saamelaisen Mihkku Laitin elämästä. Hän puhuu äidinkielenään pohjoissaamea ja on kotoisin Utsjoelta. Elokuvassa Laiti käy hoitamassa poroja ja kalastamassa, kuuntelee musiikkia tietokoneellaan ja räppäämää, ja hän haluaisi jatkaa sukunsa perinteistä ammattia synnyinseudullaan, mutta toisaalta hän haluasi myös räpätä. Elokuvassa hän myös esiintyy vuonna 2021 Talent Suomi -kilpailussa, jossa hän räppäsi tekemänsä kappaleen *Ruoktu* (suom. ’koti’).

## Lähteet

## Aiheesta muualla
* 
* 
*
Knut Frydenlund

**Knut Olav Frydenlund** (31. maaliskuuta 1927 Drammen – 26. helmikuuta 1987 Oslo) oli norjalainen diplomaatti ja Työväenpuolueen poliitikko. Hän istui suurkäräjillä vuosina 1969–1987 ja toimi Norjan ulkoministerinä 1973–1981 sekä 1986–1987. Hän oli koulutukseltaan juristi.

Frydenlund on haudattu Oslon Vestre gravlund -hautausmaalle.
## Lähteet

## Aiheesta muualla

* ''Knut Frydenlund'' Norjan suurkäräjien verkkosivuilla
Rönnells antikvariat

**Rönnells antikvariat** on Tukholmassa Trygghusetissa osoitteessa Birger Jarlsgatan 32 toimiva kirja-antikvariaatti, joka on perustettu vuonna 1929. Se on valikoimaltaan Ruotsin suurin.
## Lähteet

## Aiheesta muualla

* Rönnellsin verkkosivut
Kuipers

**Kuipers** on muun muassa seuraavien alankomaalaisten henkilöiden sukunimi:

* André Kuipers (s. 1958), lääkäri ja avaruuslentäjä
* Benno Kuipers (s. 1974), uimari
* Björn Kuipers (s. 1973), jalkapalloerotuomari
* Dennis Kuipers (s. 1985), ralliautoilija
* Frits Kuipers (1899–1943), jalkapalloilija ja olympiamitalisti
* Michel Kuipers (s. 1974), jalkapallomaalivahti
* René Kuipers (s. 1960), ralliautoilija.
Arnaud De Lie

**Arnaud De Lie** (s. 16. maaliskuuta 2002 Libramont, Luxembourgin provinssi, Belgia) on belgialainen maantiepyöräilijä. Hän aloitti ammattilaisuransa Lotto-Soudal-joukkueessa vuonna 2022 ja edustaa edelleen samaa tallia, nimeltään nyt Lotto–Intermarché.

## Saavutuksia

Lähteet: Pro Cycling Stats, Cycling Archives
;2019
:Maantieajon nuorten Belgian-mestaruus
;2020
:EM-kilpailut, nuorten maantieajossa pronssia
:La Philippe Gilbert juniors, kokonais- ja mäkikirikilpailun sekä 1. etapin voitto
;2021
:Tour Alsace, pistekilpailun sekä 2. ja 5. etapin voitto
:Tour of South Bohemia, kokonais- ja pistekilpailun, nuorten kilpailun sekä 2. etapin voitto
:Circuit des Ardennes International, 2. etapin voitto
;2022
:Trofeo Playa de Palma, voitto
:Grote Prijs Jean-Pierre Monseré, voitto
:Nokere Koerse, kolmas
:Volta Limburg Classic, voitto
:Marcel Kint Classic, voitto
:Heylen Vastgoed Heistse Pijl, voitto
:Ronde van Limburg, voitto
:Tour de Wallonie, 3. etapin voitto
:Schaal Sels, voitto
:Egmont Cycling Race, voitto
:Bretagne Classic - Ouest-France, neljäs
;2023
:Clàssica Comunitat Valenciana, voitto
:Etoile de Bessèges, pistekilpailun sekä 1. ja 3. etapin voitto
:Clásica de Almería, toinen
:Omloop Het Nieuwsblad, toinen
:Dwars door Vlaanderen, kuudes
:Grand Prix du Morbihan, voitto
:Tro-Bro Léon, toinen
:Tour de Wallonie, 2. etapin voitto
:La Polynormande, voitto
:Tour of Leuven, voitto
:Benelux Tour, pistekilpailun ja nuorten kilpailun voitto
:Grand Prix Cycliste de Québec, voitto
:EM-kilpailut, maantieajossa neljäs
:Circuit Franco-Belge, voitto
:Lotto Famenne Ardenne Classic, voitto
:Paris–Bourges, toinen
;2024
:Lotto Famenne Ardenne Classic, voitto
:Grand Prix du Morbihan, kolmas
:Tro-Bro Léon, voitto
:Circuit de Wallonie, voitto
:Maantieajon Belgian-mestaruus
:Ranskan ympäriajo, 3. ja 8. etapilla kolmas
:Tanskan ympäriajo, kokonaiskilpailun ja nuorten kilpailun voitto
:Bretagne Classic Ouest–France, neljäs
:Benelux Tour, 5. etapin voitto
:Binche–Chimay–Binche, voitto
;2025
:Etoile de Bessèges, 3. etapin voitto
:Brussels Cycling Classic, kolmas
:Ranskan ympäriajo, 9. etapilla kolmas
:Cyclassics Hamburg, toinen
:Benelux Tour, kokonaiskilpailun ja 5. etapin voitto
:Bretagne Classic Ouest–France, voitto
:Grand Prix de Wallonie, voitto
:SUPER 8 Classic, voitto
:Paris-Chauny, voitto
;2026
:Gent–Wevelgem, neljäs

## Lähteet
Nikolainkulma

**Nikolainkulma** on Jyväskylän keskustassa Asemakatu 6:ssa sijaitseva 1899 valmistunut puurakennus, joka toimii tällä hetkellä toimistoluonteisessa käytössä. Talossa toimii myös juhla- ja tapahtumatila. Vaaleanpunainen kulmatornillinen kiinteistö on yksi harvoista kaupungin keskustassa säilyneistä puurakennuksista. Rakennuksen omistaa Ellen ja Artturi Nyyssösen säätiö, joka rahoittaa talon vuokratuotoilla Jyväskylän yliopiston väitöskirjatutkimusta.

## Tilat

### Nikolainsali
Salin kapasiteetti on pöytäpaikoilla 90 ja konserteissa 120 henkeä. Salin sisustusarkkitehtuuri runsaine yksityiskohtineen on 1800-luvulta.

### Vihreä salonki
Vihreä salonki on vihreäsävyinen 30 hengen tila.

### Jääkärikabinetti
Jääkärikabinetti on saanut nimensä 1916 kabinetissa tapahtuneesta kolmen jääkärin pidätyksestä, jossa tsaarin poliisi pidätti kolme jääkäriä, Aarne Sihvon, Ilmari Relanderin ja Juho Heiskasen. Relanderilla ja Heiskasella oli mukanaan räjähteitä, joilla oli tarkoitus sabotoida sotalaivoja Etelä-Suomen satamissa.Tilaan mahtuu 10–16 henkeä.

## Historia

### Hotelli 1899–1959
Ravintoloitsija Nikolai Wahlgren oli muuttanut 1894 Jyväskylään. Hän rakennutti hotelli-ravintolarakennuksen vuonna 1899 valtakunnallisten laulujuhlien pitopaikaksi. Hotelli Wahlgren oli 1900-luvun alussa Jyväskylän seuraelämän keskus. 

Jyväskylän kaupunki osti hotellin 1919, jolloin hotelli ristittiin Kaupunginhotelliksi.

Rakennuksen kivijalassa on toiminut herrain vaatetusliike, herkku- ja hedelmäpuoti, hammaslääkärin ja eläinlääkärin vastaanotot, rautatieläisten kauppa ja ajuriliike. Talon kuuluisin vuokralainen oli Alvar Aalto, jonka ensimmäinen toimisto, Arkkitehtuuri- ja monumentalitaiteen toimisto Alvar Aalto, toimi rakennuksessa syksystä 1923 kevääseen 1924. Alvar Aalto asui samalla tässä rakennuksessa yhdessä apulaisensa  Teuvo Takalan kanssa.

Sota-aikana rakennuksessa toimi 30. sotasairaalaa.

### Virastotalo 1960–1999
Kaupunginhotelli lopetti toimintansa syksyllä 1959. Tiloihin muutti 1960 vuoden alussa perustetun Keski-Suomen läänin lääninhallitus. Jyväskylän kaupungin kouluvirasto muutti tiloihin 1972.

## Lähteet

## Aiheesta muualla
*
RaceWKND

**RaceWKND** on ratamoottoriveneilyn avoin suomenmestaruussarja, jota on käyty vuodesta 2018 alkaen. Sarja noudattaa Union Internationale Motonautiquen (UIM) sääntöjä ja sitä ajetaan neljässä luokassa ilman sukupuolierottelua: F4, GT30, GT15 ja GT10.

TapahtumaTV Eveo näyttää kaikki kilpailut suorina Youtubessa ja koosteet kanavapaikalla 17.

RaceWKND järjestää vuosittain 3–5 osakilpailua. SM-mitalit jaetaan vuosittain Suomen Purjehdus ja Veneily Ry:n toimesta.

## Lähteet

## Aiheesta muualla
* https://www.racewknd.fi
Jorma Väänänen

**Jorma Heikki Väänänen** (30. toukokuuta 1920 Muuruvesi – 7. joulukuuta 2003) oli suomalainen maanviljelijä ja osuustoimintaliikkeen vaikuttaja, joka sai maanviljelysneuvoksen arvonimen. 

Väänäsen vanhemmat olivat maanviljelijä Aukusti Väänänen ja emäntä, kansanedustaja, sosiaalineuvos Hilja Maria Nyberg ja puoliso vuodesta 1944 emäntä Hilkka Sofia Mustaparta. Päätoimittaja Jouko Väänänen, ministeri Marjatta Väänäsen puoliso, oli hänen veljensä. Jorma Väänänen oli maanviljelijä Paalanniemen tilalla Nilsiässä vuodesta 1944 ja tilan omistaja vuodesta 1961. Hänellä oli myös useita luottamustoimia, kuten Kuopion Osuusmeijerin hallintoneuvoston jäsenyys 1954–1964 ja johtokunnan varapuheenjohtajuus vuodesta 1965, Hankkijan Pohjois-Savon piirineuvoston jäsenyys 1968–1975, Maatalousyrittäjäin Eläkelaitoksen valtuuskunnan jäsenyys vuodesta 1969 ja Savon Voiman hallintoneuvoston jäsenyys vuodesta 1968. Maataloustuottajain Keskusliiton valtuuskuntaan Väänänen kuului 1967–1969, Suomen Salaojitusyhdistyksen hallitukseen vuodesta 1967 ja Valion hallintoneuvostoon 1966–1981, jonka varapuheenjohtaja hän oli 1967–1972 ja puheenjohtaja 1974–1981. Väänänen sai maanviljelysneuvoksen arvonimen 1979. Taiteilija Martti Könönen maalasi hänen muotokuvansa 1981.

## Lähteet

## Aiheesta muualla
*
Brundtlandin II hallitus

**Brundtlandin II hallitus** oli Norjan hallitus 9. toukokuuta 1986 – 16. lokakuuta 1989. Se oli Työväenpuolueen muodostama vähemmistöhallitus.
## Ministerit
**Pääministeri**
* Gro Harlem Brundtland 
**Ulkoministeri**
* Knut Frydenlund 9.5.1986–26.2.1987
* Johan Jørgen Holst 26.2.1987–9.3.1987 (vt.)
* Thorvald Stoltenberg 9.3.1987–16.10.1989
**Ulkomaankauppa- ja merenkulkuministeri**
* Kurt Mosbakk 9.5.1986–13.6.1988
* Jan Balstad 13.6.1988–16.10.1989
**Kalastusministeri**
* Bjarne Mørk-Eidem 9.5.1986–10.10.1989
**Ympäristöministeri**
* Sissel Rønbeck
**Maatalousministeri**
* Gunhild Øyangen
**Sosiaaliministeri**
* Tove Strand Gerhardsen
**Puolustusministeri**
* Johan Jørgen Holst
**Liikenne- ja viestintäministeri**
* Kjell Borgen 9.5.1986–13.6.1988
* William Engseth 13.6.1988–16.10.1989
**Valtiovarainministeri**
* Gunnar Berge
**Kirkko- ja opetusministeri**
* Kirsti Kolle Grøndahl 9.5.1986–13.6.1988
* Mary Kvidal 13.6.1988–16.10.1989
**Kuluttaja- ja hallintoministeri**
* Anne-Lise Bakken 9.5.1986–13.6.1988
* Einfrid Halvorsen 13.6.1988–28.4.1989
* Oddrunn Pettersen 28.4.1989–16.10.1989
**Kunta- ja työministeri**
* Leif Haraldseth 9.5.1986–20.2.1987
* William Engseth 20.2.1987–13.6.1988
* Kjell Borgen 13.6.1988–16.10.1989
**Öljy- ja energiaministeri**
* Arne Øien
**Oikeusministeri**
* Helen Bøsterud
**Elinkeinoministeri**
* Finn Kristensen
**Kehitysapuministeri**
* Vesla Vetlesen 9.5.1986–13.6.1988
* Kirsti Kolle Grøndahl 13.6.1988–16.10.1989
**Kulttuuri- ja tiedeministeri**
* Hallvard Bakke

## Lähteet
Remilly-Aillicourt

**Remilly-Aillicourt** on kunta Pohjois-Ranskassa Ardennesin departementissa Grand Estin alueella. Se sijaitsee Maas-joen varrella, noin kahdeksan kilometriä Sedanin kaupungista kaakkoon.

*Château de Remilly-Aillicourt* on rakennettu sedanilaiselle tekstiilitehtailijalle vuonna 1774. Ulkoasultaan linna edustaa Ludvig XV:n tyyliä. Linnaan kuuluu kahden hehtaarin laajuinen ranskalainen puutarha. Saint-Rémin kirkko kunnan keskustassa on peräisin 1500-luvulta. Se on seudulle tyypillinen linnoitettu kirkko. Sekä linna että kirkko kuuluvat historiallisten monumenttien luetteloon. 

## Lähteet

## Aiheesta muualla
Naisten F-liigan kausi 2022–2023

**Naisten F-liiga kausi 2022–2023** oli järjestyksessään 35. F-liigan kausi. F-liigan runkosarja alkoi 17. syyskuuta 2022 ja F-Liiga kausi päättyi 8. huhtikuuta 2023 pelattuun finaaliin. Hallitsevana mestarina kauteen lähti TPS. Kausi oli viimeinen, jolla pelattiin A- ja B-liiga. Kaudella 2023–2024 pelataan yhdessä 12 joukkueen lohkossa . TPS voitti Kauden aikana kaikki pelit runkosarjassa ja pudotuspeleissä. TPS voitti kauden päätteeksi seurahistoriansa toisen Suomen-mestaruuden, Classic saavutti seurahistorian kuudennen hopean ja  EräViikingit seurahistorian kolmannen pronssin.

## Joukkueet 2022–2023

**Lohko A**
 

**Lohko B**

## Runkosarja

### NLA

### NLB

## Pudotuspelit

### Pudotuspelikarsinta

----

----

### Puolivälierät

----

----

----

----

### Välierät

----

----

### Pronssiottelu

----

### Finaalit

----

### F-Liigakarsinnat

----

## Lähteet
Jääkiekon Valtakunnansarja 1938–1939

**Kaudella 1939 Jääkiekon Valtakunnansarja** pelattiin kolmessa ryhmässä neljäntoista joukkueen kesken. Helsinki-ryhmän paras jatkoi suoraan loppusarjaan. Varsinais-Suomen ryhmän voittaja pelasi pääsystä loppusarjaan Loimaan Palloilijoita vastaan ja Häme-ryhmän voittaja Hämeenlinnan Tarmo II:sta vastaan.

## Valtakunnansarja

### Helsinki-ryhmä
Helsinki-ryhmä jaettiin edelleen kahteen ryhmään, joiden voittajat pelasivat keskenään pääsystä loppusarjaan.

#### Ryhmä 1
 

#### Ryhmä 2

Helsingin ryhmässä jatkoon pääsystä pelasivat Karhu-Kissat ja Toverit, koska KIF:n edustusjoukkue pelasi jo SM-sarjassa, eikä KIF II:lla siis ollut mahdollisuutta sarjanousuun. 

### Varsinais-Suomi ryhmä

Ryhmän voittaja TPS pelasi Loimaan Palloilijoita vastaan pääsystä loppusarjaan:

### Häme-ryhmä
Ryhmän voittaja pelasi Hämeenlinnan Tarmo II:sta vastaan pääsystä loppusarjaan. TBK voitti ottelun. 

## Loppusarja
TPS nousi SM-sarjaan seuraavaksi kaudeksi. 

## Lähteet
Trygghuset

**Trygghuset** on Tukholman Östermalmilla osoitteessa Birger Jarlsgatan 32 sijaitseva jugendrakennus, jonka suunnitteli Erik Lallerstedt ja joka valmistui vuonna 1910 vakuutusyhtiö *Tryggille*. Talossa toimii Ruotsin suurin kirja-antikvariaatti Rönnells antikvariat.
## Lähteet

## Aiheesta muualla
Pickala Golf

**Pickala Golf** on Suomen suurin golfkeskus kolmella erilaisella kahdeksantoista reiän kentällä. Golfkeskus sijaitsee Uudellamaalla Siuntion Störsvikissä noin 40 kilometriä Helsingistä länteen. Pickala Golfin päärakennus sijaitsee samalla paikalla, jossa entinen Störsvikin kartano on sijainnut. Golfkeskuksen palveluihin kuuluu muun muassa golfopetusta, ravintola, Caddiemaster saunoineen, sekä Pro Shop -kauppa.

Vuonna 2022 Yle Västnyland kertoi, että alueelle on suunniteltu hotellia ja sataa uutta asuinrakennusta.

## Lähteet
RiseUp4Rojava

Rise up for Rojava, tyyliteltynä **RiseUp4Rojava** (suom. *Nouskaa Rojavan puolesta*), on vuonna 2019 perustettu kansainvälinen verkosto, joka pyrkii puolustamaan Rojavan eli Syyrian Kurdistanin vallankumousta sekä vastustamaan Turkin hyökkäyksiä Kurdistaniin. RiseUp4Rojavan toiminta koostuu muun muassa mielenosoituksista, kansalaistottelemattomuudesta ja informaation levittämisestä. RiseUp4Rojava vastustaa fasismia ja tukee Rojavan väestön itsemääräämisoikeutta, naisten vapautusta ja demokratiaa.

RiseUp4Rojavan nimellä toimivia ja sitä tukevia organisaatioita on lukuisissa maissa. Kampanjan nimellä on järjestetty laajoja mielenosoituksia muun muassa Turkin hyökättyä Pohjois-Syyriaan vuonna 2019. Ruotsalainen Rojavakommittéerna nousi uutisiin vuoden 2023 tammikuussa ripustettuaan Turkin presidentti Recep Tayyip Erdoğania esittävän nuken roikkumaan jaloistaan Tukholman kaupungintalon edustalla. Nuken roikottamisen jaloistaan oli tarkoitus muistuttaa jaloista roikottaen hirtetyn italialaisen fasistijohtaja Benito Mussolinin kuolintapaa. 

Suomessa kampanja toimii RiseUp4Rojava Finland -nimellä. Kampanjan suomalainen paikallisryhmä on järjestänyt Suomessa mielenosoituksia muun muassa vastustaakseen aseiden ja puolustustarvikkeiden vientiä Suomesta Turkkiin. Vuoden 2023 huhtikuussa RiseUp4Rojava Finland järjesti mielenosoituksen Helsinki-Vantaan lentokentällä, hetkellisesti estäen kulun Turkish Airlinesin lähtöselvitykseen.

## Lähteet
Ljungbon parantola

**Ljungbon parantola** () oli tuberkuloosiparantola Uudellamaalla Hangossa. Parantola toimi vuosina 1913–1937.

## Historia ja arkkitehtuuri
Ljungbon parantolan perusti Viva Lagerborg vuonna 1913 yksityiseksi tuberkuloosiparantolaksi. Lagerborg työskenteli Ljungbon lisäksi lääkärinä myös Högsandin lastenparantolassa. Ljungbon parantolan ovet aukesivat vuonna 1914, ja parantolassa oli tuolloin 19 potilaspaikkaa. Kuitenkin jo vuonna 1916 parantola jouduttiin sulkemaan johtuen ensimmäisestä maailmansodasta. Parantola avattiin uudelleen vuonna 1918, jolloin siellä hoidettiin muun muassa saksalaisia sotilaita Diakonissalaitoksen toiveesta.

Ljungbon parantola suljettiin jälleen 1920, jonka jälkeen paikalla toimi vuoteen 1927 metodisti-lastenkoti. 1927 Hangon kaupunki osti rakennukset parantolakäyttöön.

### Päärakennus
Ljungbon parantolan päärakennus, *Villa Ljungbo*, rakennettiin vuosien 1910–1913 välillä. Huvilan on suunnitellut arkkitehti Signe Lagerborg-Stenius, ja se sijaitsee hieman Hangon keskustan ulkopuolella. Rakennuksessa on yhteensä 17 huonetta. Hangon kaupunki myi pitkään autiona olleen ja purku-uhan alaisen Villa Ljungbon Anna Wichmannille, joka alkoi vuonna 2020 remontoida rakennuksesta yksityisasuntoa. Nykyisin rakennus toimii siis yksityisenä kotina.

## Lähteet
Helsingin Kutomo ja Kravatti

**Helsingin Kutomo ja Kravatti Oy** (HKK) oli Helsingissä vuosina 1926–1975 toiminut tekstiilialan teollisuusyritys. Se toimi vuodesta 1929 lähtien Vallilan Elimäenkatu 9:ään valmistuneessa, Aarne Sarvelan suunnittelemassa kuusikerroksisessa kivirakennuksessa, jota 1930-luvun lopulla laajennettiin yli kaksinkertaiseksi Elimäenkadun varrella. Tuotantoa oli myös Mikkelissä ja Pieksämäellä tytäryhtiön Pirtama Oy:n kautta.

Yrityksen perustaja oli Juho Mattinen, joka sai teollisuusneuvoksen arvon 1948. Hän oli yhtiön toimitusjohtajana sekä johtokunnan puheenjohtajana 1950-luvun alkupuolelle saakka. Vuonna 1948 Helsingin Kutomo ja Kravatti Oy:n palveluksessa oli 400 henkilöä ja toimintamuotoina sukka- ja trikootehdas, villatavarakutomo, solmiotehdas ja tekstiilivärien valmistus.

1960-luvun alussa HKK:n tuotanto laajeni Mikkeliin ja 1970-luvun alussa Pieksämäelle; näiden tehtaiden toimintaa jatkoi myöhemmin HKK:n tytäryhtiö Pirtama Oy, joka oli noin 280 hengen työvoimallaan Pieksämäen suurin työnantaja, kunnes ajautui konkurssiin 1975. Tekstiiliteollisuuttaan nopeasti laajentanut Lassila & Tikanoja osti 1960-luvulla HKK:n osake-enemmistön vähin erin itselleen, mutta lopetti yrityksen toiminnan 1974. 

HKK:n rakennukset osti 1960-luvun alussa Yrjö Jahnssonin säätiö, joka tekstiiliteollisuuden loputtua 1970-luvun puolivälissä uudisti ja laajensi kiinteistöä kahdella Henrik Wartiaisen piirtämällä uudisrakennuksella, toinen Elimäenkatu 9:n sisäpihalle ja toinen Elimäenkatu 15:een. Niissä toimi sittemmin Tele. Pohjoismainen kiinteistösijoitusyhtiö Areim kunnostutti rakennukset 2020-luvun taitteessa Kravattitehdas-nimiseksi toimistokiinteistöksi.

## Lähteet
Ingmar Finskas

**Ingmar Gottfried Finskas** (21. helmikuuta 1925 Jepua – 29. tammikuuta 2001) oli suomalainen yritysjohtaja, joka sai maanviljelysneuvoksen arvonimen. 

Finskasin vanhemmat olivat maanviljelijä Anders Wilhelm Finskas ja emäntä Anna-Sofia Måtar ja puoliso vuodesta 1949 farmaseutti Toini Vilhelmina Kankaanperä. Finskas tuli ylioppilaaksi Helsingin suomalaisesta lyseosta 1943 ja valmistui agronomiksi Helsingin yliopistosta 1951. Hän oli Maanviljelijäin Maitokeskus Oy:n Helsingin meijerin teknillinen johtaja 1947–1951, Varsinais-Suomen osuusmeijeriliiton teknillinen konsulentti 1952, Someron Osuusmeijerin vt. isännöitsijä 1952, Valion Äänekosken meijerin isännöitsijä 1953–1954, Valion Vaasan konttorin johtaja 1954–1974, Valion Keski-Suomen konttorin johtaja 1975–1984 ja projektijohtaja Valion pääkonttorissa 1985–1986. Finskasilla oli myös useita luottamustoimia. Maanviljelysneuvoksen arvonimen hän sai 1979.

## Lähteet

## Aiheesta muualla
*